open-index/open-wikipedia-markdown huggingface dataset:
Эрык Шміт

**Эрык Эмэрсан Шміт** ( 1955, Вашынгтон, ЗША) — амэрыканскі інжынэр.

Былы старшыня карпарацыі «Гугл» і былы сябра рады дырэктараў «Эпл» Акрамя гэтага, ён зьяўляецца сябрам рады павераных Прынстанскага ўнівэрсытэту і ўнівэрсытэту Карнэгі — Мэлан.

## Кар’ера

### Першыя крокі
На пачатку кар’еры Эрык Шміт займаў розныя тэхнічныя пасады ў высокатэхналягічных кампаніях, напрыклад, Bell Labs, Zilog і Xerox. У 1983 годзе ён уладкаваўся ў Sun Microsystems і ўзначаліў распрацоўку Java. Па кар’ернай лесьвіцы ён дайшоў да пасады тэхнічнага дырэктара. У 1997 годзе ён заняў пасаду выканаўчага дырэктара Novell.

Шміт пакінуў Novell адначасова з набыцьцём Novell кампаніі Cambridge Technonly Partners. Заснавальнікі «Google» Сяргей Брын і Лэры Пэйдж зладзілі гутарку зь ім. Уражаныя, яны запрасілі яго ў «Google», і ў 2001 Эрык Шміт стаў выканаўчым дырэктарам карпарацыі «Google».

## Крыніцы

Катэгорыя:Супрацоўнікі Google
Катэгорыя:Эпл
Чырвоны Маяк (Улукаўскі сельсавет)

**Чырво́ны Мая́к** — былы пасёлак у Гомельскім раёне Гомельскай вобласьці, на рацэ Іпуць. Чырвоны Маяк уваходзіў у склад Улукаўскага сельсавету. У 2010 годзе пасёлак быў далучаны да складу гораду Гомля. Насельніцтва ў 2004 годзе складала 134 чал.

Знаходзіцца за 2 км на ўсход ад Гомля.

## Гісторыя
Заснаваны напачатку XX ст. перасяленцамі з суседніх вёсак. Найбольш актыўна забудоўваўся ў 1920-я гады.

У складзе племяннога заводу «Бярозкі» з цэнтрам у вёсцы Бярозкі.

## Насельніцтва
* 2004 — 53 двары, 134 жыхары.

### Інфраструктура
У пасёлку знаходзяцца фэльчарска-акушэрскі пункт, дзіцячы сад.

## Забудова
У пасёлку 53 жылыя хаты (2004). Плянаваньне складаецца з кароткай просталінейнай вуліцы. Забудова двухбаковая. Жылыя дамы драўляныя, сядзібнага тыпу.

## Крыніцы

## Літаратура
* 

Катэгорыя:Колішнія населеныя пункты Гомельскага раёну
Катэгорыя:Навабеліцкі раён (Гомель)
Катэгорыя:Гістарычныя раёны Гомля
Чырвоны Маяк (Воўкавіцкі сельсавет)

**Чырво́ны Мая́к** — пасёлак у Гомельскім раёне Гомельскай вобласьці, на рацэ Рандоўка (прыток Узы). Чырвоны Маяк уваходзіць у склад Воўкавіцкага сельсавету. Насельніцтва 154 чал. (2004).

Знаходзіцца за 5 км на захад ад Гомелю, каля Гомельскай акруговай дарогі.

## Гісторыя
Заснаваны ў пачатку 1920-х рокаў перасяленцамі з суседніх вёсак на колішніх абшарніцкіх землях. У 1926 року ў Заліпскім сельсавеце.

У складзе калгасу з цэнтрам у вёсцы Воўкавічах.

## Насельніцтва
* 1926 — 7 двароў, 26 жыхароў.
* 1940 — 20 двароў, 90 жыхароў.
* 1959 — 115 жыхароў (паводле перапісу).
* 2004 — 74 двары, 154 жыхары.

## Забудова
У пасёлку 78 жылых хат (2004). Плянаваньне складаецца з кароткай просталінейнай вуліцы. Забудова двухбаковая. Жылыя дамы драўляныя, сядзібнага тыпу.

## Крыніцы

## Літаратура
* 

Катэгорыя:Воўкавіцкі сельсавет (Гомельскі раён)
Катэгорыя:Населеныя пункты Гомельскага раёну
Катэгорыя:Населеныя пункты, заснаваныя ў XX стагодзьдзі
Цярэнічы

**Цярэ́нічы** — вёска ў Гомельскім раёне Гомельскай вобласьці. Адміністрацыйны цэнтар Цярэніцкага сельсавету. Насельніцтва 563 чал. (2004). Знаходзяцца за 31 км на паўднёвы захад ад Гомелю і за 18 км ад чыгуначнай станцыі Ўза, каля аўтадарогі Жлобін — Гомель.

На паўднёвым захадзе рака Белічанка (прыток Узы). На поўначы канал злучаецца з ракой Хочамля, якая таксама зьяўляецца прытокам Узы.

## Гісторыя
Паводле пісьмовых крыніцаў вядомыя з XVI ст., уваходзілі ў склад Рэчыцкага павету Менскага ваяводзтва Вялікага Княства Літоўскага. У 1503, 1525—1527 роках згадваюцца ў крыніцах па канфлікце паміж ВКЛ і Маскоўскай дзяржавай. У 1560 року ў вёсцы было 2 дымы. У 1640-я рокі паводле інвэнтару Гомельскага староства — вёска з 2 дымамі і 2 службамі, таксама было дзьве пустэльні: Ляскоўская і Підыхтаўская. Згадваюцца ў актах Літоўскага трыбуналу пад 1752 рокам.

У выніку першага падзелу Рэчы Паспалітай (1772) апынуліся ў складзе Расейскай імпэрыі. У 1861 року ў гаспадара маёнтку меўся вятрак. У 1884 року працавалі хлебазапасная крама і народная вучэльня. З 1885 року дзейнічала царква. У 1897 року ў аднайменным фальварку меўся вятрак і царква. У 1908 року ў Цялускай воласьці Гомельскага павету Магілёўскай губэрні.

У 1926 року дзейнічалі паштовае аддзяленьне, школа, лекавальны пункт. З 8 сьнежня 1926 року цэнтар Цярэніцкага сельсавету Уваравіцкага, з 17 красавіка 1962 року Гомельскага раёнаў Гомельскай акругі, з 20 лютага 1938 року Гомельскай вобласьці. У 1930 року працавалі 2 вадзяныя млыны, 2 гамарні.

## Насельніцтва
* 1882 — 60 двароў, 377 жыхароў
* 1897 — 117 двароў, 769 жыхароў (паводле перапісу).
* 1908 — 150 двароў, 985 жыхароў.
* 1959 — 674 жыхары (паводле перапісу).
* 2004 — 209 двароў, 563 жыхары.

### Інфраструктура
У вёсцы знаходзяцца 9-гадовая школа, дом культуры, бібліятэка, комплексны прыёмны пункт, амбуляторыя, дзіцячы сад, аддзяленьне сувязі, лазьня, крама.

## Забудова
У вёсцы 209 жылых хат (2004). Плянаваньне складаецца са зьлёгку выгінастай вуліцы, са скіраванасьцю з паўднёвага ўсходу на паўночны захад, да яе прылягаюць з поўначы 2 вуліцы. Забудова двухбаковая, дамы пераважна драўляныя, сядзібнага тыпу.

### Вуліцы
* 1 Траўня
* Леніна
* Перамогі
* Волі
* Савецкая
* Юбілейная

## Крыніцы

## Літаратура
* 

Катэгорыя:Цярэніцкі сельсавет
Катэгорыя:Населеныя пункты Гомельскага раёну
Цярэшкавічы

**Цярэ́шкавічы** — вёска ў Гомельскім раёне Гомельскай вобласьці, на рацэ Уць. Адміністрацыйны цэнтар Цярэшкавіцкага сельсавету. Насельніцтва 1777 чал. (2004).

Знаходзіцца за 20 км на поўдзень ад Гомелю і за 14 км ад чыгуначнай станцыі Церуха, каля аўтадарогі Новая Гута — Гомель.

## Гісторыя
Паводле пісьмовых крыніцаў вядомыя з XVI стагодзьдзя, уваходзілі ў Рэчыцкі павет Менскага ваяводзтва Вялікага Княства Літоўскага, уладаньне вялікага князя. Згадваюцца ў 1526—1531 роках у крыніцах па канфлікце паміж ВКЛ і Маскоўскай дзяржавай. У 1640-я рокі паводле інвэнтару Гомельскага староства зьяўляліся сялом з 4 дымамі і 2 службамі.

У выніку першага падзелу Рэчы Паспалітай (1772) апынуліся ў складзе Расейскай імпэрыі. У 1775 року вёска знаходзілася ў валоданьні фэльдмаршала графа П. Румянцава-Задунайскага. З 1785 року валоданьне шляхціча Хільчэўскага, а пасьля абшарнікаў Ржэцкіх, Зубовічаў, Падатчэўскіх. У сярэдзіне XIX ст. актыўна працавала мясцовая прыстань, у вёсцы былі карчма, царкоўна-прыходзкая школа, народная вучэльня, у якой у 1868 року было 27, а ў 1907 року 57 вучняў. У 1897 року дзейнічалі вадзяны млын і вятракі. У 1909 року ў Дзятлавіцкай воласьці Гомельскага павету Магілёўскай губэрні.

У 1926 року ў вёсцы дзейнічалі паштовае аддзяленьне, крама, пачатковая школа, лекавальны пункт. З 8 сьнежня 1926 року цэнтар Цярэшкавіцкага сельсавету Дзятлавіцкага, з 4 жніўня 1927 року Гомельскага раёнаў Гомельскай акругі, з 20 лютага 1938 року Гомельскай вобласьці. У 1930 року ў вёсцы працавалі вадзяны млын, гамарня. З 1959 року цэнтар гаспадаркі «Навабеліцкі». У 1962 року да вёскі далучана вёска Федароўка.

## Насельніцтва
* 1897 — 40 двароў, 245 жыхароў (паводле перапісу)
* 1909 — 59 двароў, 375 жыхароў
* 1926 — 67 двароў
* 1940 — 85 двароў
* 1959 — 127 жыхароў (паводле перапісу)
* 1999 — 1845 жыхароў
* 2004 — 602 двары, 1777 жыхароў

### Інфраструктура
У Цярэшкавічах знаходзяцца птушкафабрыка, кравецкая майстэрня, сярэдняя і музычная школы, дом культуры, бібліятэка, комплексны прыёмны пункт, амбуляторыя, дзіцячыя ясьлі-сад, аддзяленьне сувязі, сталоўка, 2 крамы.

З 1962 року ў вёсцы існуе ансамбль песьні «Харошкі», якому прысвоена званьне народнага.

## Забудова
У вёсцы 602 жылыя хаты (2004). Плянаваньне з дугападобнай вуліцы, са скіраванасьцю з паўднёвага ўсходу на паўночны захад. Забудова двухбаковая, дамы пераважна драўляныя, сядзібнага тыпу. У 1987 року забудаваныя 50 цагляных дамоў, у якія былі пераселеныя жыхары з забруджаных пасьля катастрофы на Чарнобыльскай АЭС тэрыторыяў.

### Вуліцы
* Куюкова
* Міру
* Новая
* Пастухоўскага
* Перамогі
* Савецкая
* Саўгасная
* Суліванскага
* Цэнтральная

## Крыніцы

## Літаратура
* 

Катэгорыя:Цярэшкавіцкі сельсавет
Катэгорыя:Населеныя пункты Гомельскага раёну
Катэгорыя:Населеныя пункты, згаданыя ў XVI стагодзьдзі
Google Desktop

**Працоўны стол «Гугла»** () — былое праграмнае забесьпячэньне, распрацаванае Google для плятфорамаў Windows, Mac OS X і Linux.

Праграма зьяўляецца пошукавым рухавіком, які індэксуе зьмесьціва кампутара і прымае тэкставыя запыты, адшукваючы дакумэнты, фатаздымкі, электронныя лісты, гутаркі і гэтак далей. Акрамя гэтага з праграмай ідзе прылада Google Gadgets.

## Мажлівасьці
### Індэксацыя
Галоўнай мэтай праграмы зьяўляецца індэксацыя файлаў, якія існуюць ці зьяўляюцца ў кампутары. Пасьля ўсталёўкі праграмы на кампутар пачынаецца пачатковая індэксацыя — *ініцыялізацыя*, якая стварае індэкс усіх існых файлаў, па якіх магчымы тэкставы пошук. Адначасова з гэтым карыстальнік ужо можа шукаць па тым, што знойдзена. Вынікі запытаў адлюстроўваюцца на адмысловай старонцы ў браўзэры, згенэраванай лякальна самой праграмай. Выгляд старонкі аднолькавы, як і ў сеціўнага пошуку Google.

Google Desktop шукае па тэкставых дакумэнтах розных кшталтаў (фарматаў OpenDocument, Microsoft Office і звычайных), браўзэрнай гісторыі (Internet Explorer і Firefox), гутарках з розных прыладаў-камунікатараў (Google, Skype, MSN і іншых) і некалькіх тыпах мультымэдыя-файлаў. Іншыя фарматы дадаюцца да індэксу праз адмысловыя пашырэньні.

Ініцыялізацыя мае адзін значны недахоп: падчас яе ўсталёўваецца абмежаваньне ў 100 000 файлаў. Між тым, калі карыстальнік стварае ці адчыняе нейкі файл, ён дадаецца ў індэкс.

## Крыніцы

Катэгорыя:Гугл
Цыкуны

**Цыкуны́**, раней **Случ-Мільча** — вёска ў Гомельскім раёне Гомельскай вобласьці. Цыкуны ўваходзяць у склад Бабовіцкага сельсавету. Насельніцтва 92 чал. (2004).

Знаходзяцца за 18 км на паўднёвы захад ад Гомля, каля аўтадарогі Каленкавічы — Гомель.

На поўначы і ўсходзе мэліярацыйныя каналы. Насупраць дачнага каапэратыву ёсьць штучнае возера. На поўначы і захадзе мяжуе зь лесам.

## Гісторыя
Паводле пісьмовых крыніцаў вядомыя з XVIII ст. як слабада ў Рэчыцкім павеце Менскага ваяводзтва Вялікага Княства Літоўскага. 

Пасьля першага падзелу Рэчы Паспалітай (1772) апынуліся ў складзе Расейскай імпэрыі. З 1775 року вёска знаходзілася ў валоданьні фэльдмаршала графа П. Румянцава-Задунайскага. З 1834 року валоданьне фэльдмаршала графа І. Паскевіча. У 1833 року ў Беліцкім павеце Магілёўскай губэрні. У 1862 року ў Гомельскім павеце. У 1897 року ў вёсцы (*Случ-Мільча*) разьмяшчалася хлебазапасная крама. Знаходзіліся ў Дзятлавіцкай воласьці Гомельскага павету Магілёўскай губэрні. У 1913 року пачала працаваць земская школа.

З 1959 року ў складзе гаспадаркі «Мірны» з цэнтрам у вёсцы Міхалькі.

## Насельніцтва
* 1833 — 20 жыхароў.
* 1862 — 21 двор.
* 1884 — 185 жыхароў.
* 1897 — 49 двароў, 267 жыхароў (паводле перапісу).
* 1909 — 56 двароў, 347 жыхароў.
* 1926 — 429 жыхароў.
* 1959 — 414 жыхароў (паводле перапісу).
* 2004 — 54 двары, 92 жыхары.

## Забудова
У вёсцы 54 жылыя хаты (2004). Плянаваньне складаецца са зьлёгку выгінастай вуліцы да якой прылягае завулак. Забудова двухбаковая, хаты драўляныя, сядзібнага тыпу.

## Крыніцы

## Літаратура
* 

Катэгорыя:Бабовіцкі сельсавет
Катэгорыя:Населеныя пункты Гомельскага раёну
Чарацянка (Гомельскі раён)

**Чараця́нка** — вёска ў Гомельскім раёне Гомельскай вобласьці. Адміністрацыйны цэнтар Чарацянскага сельсавету. Насельніцтва 559 чал. (2004).

Знаходзіцца за 53 км на паўднёвы ўсход ад Гомелю і за 7 км ад чыгуначнай станцыі Краўцоўка на лініі Гомель — Чарнігаў, каля аўтадарогі Церахоўка — Маркавічы.

## Гісторыя
Археолягі за 2 км на поўдзень ва ўрочышчы Машкі выявілі гарадзішча, а таксама 2-е гарадзішча зь мясцовай назвай Гарадзец за 0,8—1 км на поўдзень ад вёскі, што служыць довадам засяленьня гэтых месцаў з даўніх часоў.

Паводле пісьмовых крыніцаў вядомая з XIX ст. як вёска ў валоданьні Солтанаў. У 1848 року збудаваная драўляная царква. З 1865 року дзейнічала народная вучэльня (у 1889 року вучылася 57 хлопчыкаў і 8 дзяўчынак). У 1868 року замест старой драўлянай, пабудаваная цагляная Ўсьпенская царква. У 1897 року ў вёсцы былі хлебазапасная крама, крама. У 1909 року ў Маркавіцкай воласьці Гомельскага павету Магілёўскай губэрні. У 1912 року створана спажывецкае таварыства.

З 8 сьнежня 1926 року цэнтар Чарацянскага сельсавету Насовіцкага, з 4 жніўня 1927 року Церахоўскага раёнаў Гомельскай акругі (да 26 ліпеня 1930 року), з 20 лютага 1938 року Гомельскай вобласьці. У 1930 року ў вёсцы працавалі, вятрак, гамарня, ваўначоска.

З 1959 року цэнтар гаспадаркі «За Радзіму».

## Насельніцтва
* 1882 — 87 двароў, 436 жыхароў.
* 1897 — 114 двароў, 614 жыхароў (паводле перапісу).
* 1909 — 703 жыхары.
* 1959 — 438 жыхароў (паводле перапісу).
* 2004 — 193 двары, 559 жыхароў.

### Інфраструктура
У Чарацянцы знаходзяцца 9-рочная школа, дом культуры, бібліятэка, кравецкая майстэрня, фэльчарска-акушэрскі пункт, дзіцячы сад, аддзяленьне сувязі, сталоўка, кавярня, 2 крамы, лазьня. У 1987 року збудавана новы, цагляны будынак школы.

## Забудова
У вёсцы 193 жылыя хаты (2004). Плянаваньне складаецца з доўгай, са скіраванасьцю з паўднёвага ўсходу на паўночны захад, вуліцы і паралельных ёй на 2-х кароткіх вуліцаў. Забудова драўлянымі хатамі сядзібнага тыпу. У 1987 року збудаваныя 50 цагляных дамоў, у якія былі пераселеныя жыхары з забруджаных пасьля катастрофы на Чарнобыльскай АЭС тэрыторыяў.

### Вуліцы
* 70 гадоў Кастрычніка
* Інтэрнацыянальная
* Лясная
* Менская
* Перамогі
* Працоўная

## Крыніцы

## Літаратура
* 

Катэгорыя:Чарацянскі сельсавет
Катэгорыя:Населеныя пункты Гомельскага раёну
Катэгорыя:Населеныя пункты, згаданыя ў XIX стагодзьдзі
Чонкі

**Чо́нкі** — пасёлак у Гомельскім раёне Гомельскай вобласьці, на рацэ Сож. Адміністрацыйны цэнтар Чонкаўскага сельсавету. Насельніцтва 2611 чал. (2004).

Знаходзяцца за 3 км на поўдзень ад Гомелю. На поўначы мяжуюць зь лесам.

## Гісторыя
Археолягі за 400 м на паўднёвы захад, выявілі паселішчы 3 чвэрці I тысячагодзьдзя н. э. і эпохі Русі. Гэтая знаходка сьведчыць пра засяленьне гэтых месцаў са старажытных часоў.

Паводле пісьмовых крыніцаў вёска вядомая з XVII ст., калі тут пачалі сяліцца ўцекачы з Масковіі праз рэлігійны перасьлед.

Пасьля першага падзелу Рэчы Паспалітай (1772) у складзе Расейскай імпэрыі. У 1775 року на землях шляхцічаў Клічаўскіх і Ўсьціновічаў заснаваны стараверскі Ўсьпенскі мужчынскі манастыр, які ў 1822 року перайшоў да Расейскай праваслаўнай царквы. У 1877 року збудаваная драўляная царква, працавала цагляная вытворчасьць. У 1907 року адкрылася народная вучэльня.

У 1927 року створаная сельскагаспадарчая талака. У 1940 року распачаў працу дзіцячы санаторы «Чонкі». З 1988 року цэнтар Чонкаўскага сельсавету.

## Насельніцтва
* 1926 — 63 двары.
* 2004 — 946 двароў, 2611 жыхароў.

### Інфраструктура
Цэнтар дапаможнай гаспадаркі «Чонкі» Гомельскага прадпрыемства «Крышталь». У пасёлку знаходзяцца 9-рочная і музычная школы, комплексна-прыёмны пункт, бібліятэка, аддзяленьне сувязі, 3 крамы.

Побач з пасёлкам на беразе ракі Сож, у лесе разьмешчаны кліматычны курорт «Чонкі». Ён складаецца з дома адпачынку, абласнога дзіцячага санаторыя «Жывіца», абласной дзіцячай сухотнай станцыі «Чонкі», сухотнага санаторыя, турыстычна-аздараўленчага цэнтру «Сож», 3 санаторыяў-прафілакторыяў, базы адпачынку.

## Забудова
У пасёлку 946 жылых дамоў (2004). Плянаваньне складаецца са зьлёгку выгінастай з мэрыдыяннай арыентацыяй вуліцы. Забудова двухбаковая, дамы цагляныя і драўляныя, сядзібнага тыпу.

### Вуліцы
* 1 Лугавая
* 1 Набярэжная
* 1 Новая
* 1 Палявая
* 1 Кветкавая
* 2 Лугавая
* 2 Набярэжная
* 2 Новая
* 2 Палявая
* 2 Кветкавая
* 3 Лугавая
* 3 Новая
* 4 Новая
* 50 гадоў СССР
* Берагавая
* Зайцава
* Лясная
* Моладзевая
* Кастрычніцкая
* Кастрычніцкі завулак
* Піянэрская
* Прыазёрная
* Садовая
* Савецкая
* Сонечная
* Чонкаўская
* Школьная

## Крыніцы

## Літаратура
* 

Катэгорыя:Чонкаўскі сельсавет
Катэгорыя:Населеныя пункты Гомельскага раёну
Хостынг

**Хостынг** () — паслуга па выдзяленьні ў карыстаньне дыскавае прасторы для фізычнага разьмяшчэньня інфармацыі на сэрвэры, які ўвесь час далучаны да сеткі (часьцей за ўсё Інтэрнэт). Таксама хостынгам называюць паслугу па разьмяшчэньні абсталяваньня кліента на баку правайдэра й далучэньні да высокахуткаснай сеткі (калякацыя, ).
Шутаўка

**Шу́таўка** — вёска ў Гомельскім раёне Гомельскай вобласьці, на рацэ Пясошанька (прыток Цярухі). Шутаўка ўваходзіць у склад Цярускага сельсавету. Насельніцтва 12 чал. (2004).

Знаходзіцца за 25 км на поўдзень ад Гомелю і за 6 км ад чыгуначнай станцыі Церуха, каля аўтадарогі Старыя Ярылавічы — Гомель.

## Гісторыя
Паводле пісьмовых крыніцаў вядомая з 2-й паловы XIX ст. як вёска ў Насовіцкай воласьці Гомельскага павету Магілёўскай губэрні.

У 1926 року ў Хутаранскім сельсавеце Насовіцкага раёну Гомельскай акругі. У 1959 року ў складзе гаспадаркі з цэнтрам у вёсцы Церуха.

## Насельніцтва
* 1897 — 12 двароў, 52 жыхары (паводле перапісу).
* 1909 — 64 жыхары.
* 1926 — 13 двароў, 65 жыхароў.
* 1940 — 14 двароў.
* 1959 — 30 жыхароў (паводле перапісу).
* 2004 — 5 двароў, 12 жыхароў.

## Забудова
У вёсцы 5 жылых дамоў (2004), разьмешчаных уздоўж прасёлкавай дарогі. Забудова драўлянымі хатамі сядзібнага тыпу.

## Крыніцы

## Літаратура
* 

Катэгорыя:Цярускі сельсавет
Катэгорыя:Населеныя пункты Гомельскага раёну
Шчэрбаўка

**Шчэ́рбаўка** — вёска ў Гомельскім раёне Гомельскай вобласьці. Шчэрбаўка ўваходзіць у склад Прыбарскага сельсавету. Насельніцтва 107 чал. (2004).

Знаходзіцца за 18 км на захад ад Гомелю, чыгуначная станцыя, каля аўтадарогі Каленкавічы — Гомель.

Вакол лес, на паўночным захадзе Будзёнаўскае ўрочышча.

## Гісторыя
Заснаваная ў 2-й палове XIX ст., калі пачаліся працы па будаўніцтве чыгункі. Пасьля пачатку руху на Палескай чыгунцы ў 1888 року адкрылася чыгуначная станцыя.

У 1959 року ў складзе гаспадаркі з цэнтрам у вёсцы Прыбар.

## Насельніцтва
* 1959 — 180 жыхароў (паводле перапісу).
* 2004 — 37 двароў, 107 жыхароў.

## Забудова
У вёсцы 37 жылых дамоў (2004). Плянаваньне складаецца з просталінейнай вуліцы з шырынёвай арыентацыяй, да якой з поўначы прылягаюць 2 вуліцы. Забудова двухбаковая, хаты драўляныя, сядзібнага тыпу.

### Вуліцы
* Чыгуначная
* Садовая
* Янкі Купалы

## Крыніцы

## Літаратура
* 

Катэгорыя:Прыбарскі сельсавет
Катэгорыя:Населеныя пункты Гомельскага раёну
Юбілейны (Гомельская вобласьць)

**Юбіле́йны** — пасёлак у Гомельскім раёне Гомельскай вобласьці. Юбілейны ўваходзіць у склад Улукаўскага сельсавету. Насельніцтва 811 чал. (2004).

Знаходзіцца за 3 км на ўсход ад Гомелю і за 2 км ад чыгуначнай станцыі Бярозкі, каля аўтадарогі Добруш — Гомель.

## Гісторыя
Заснаваны напачатку XX ст. Найбольш актыўная забудоўваўся пасьля Другой сусьветнай вайны, калі тут пачала фармавацца рамонтна-пракатная база трэсту «Белтрансбуд».

## Насельніцтва
* 1959 — 172 жыхары (паводле перапісу).
* 2004 — 272 двары, 811 жыхароў.

## Забудова
У пасёлку 272 жылыя дамы (2004). Забудова квартальная, цагляная і драўляная, пераважна аднапавярховая але ёсць і некалькі 5-ці павярховых цагляных дамоў.

## Крыніцы

## Літаратура
* 

Катэгорыя:Улукаўскі сельсавет
Катэгорыя:Населеныя пункты Гомельскага раёну
Янтарны

**Янта́рны** — пасёлак у Гомельскім раёне Гомельскай вобласьці. Янтарны ўваходзіць у склад Пакалюбіцкага сельсавету. Насельніцтва 357 чал. (2004).

Знаходзіцца за 3 км на поўнач ад Гомелю.

## Гісторыя
Заснаваны ў 1960-я рокі, калі вакол нафтабазы Гомельскага раёну пачало фармавацца паселішча. Юрыдычна ён аформлены і атрымаў назву 31 сьнежня 1976 року.

## Насельніцтва
* 2004 — 118 двароў, 357 жыхароў.

## Забудова
У пасёлку 118 жылых дамоў (2004). Плянаваньне з кароткай мэрыдыяннай скіраванасьці вуліцы. Забудова цагляная і драўляная, пераважна аднапавярховая.

## Крыніцы

## Літаратура
* 

Катэгорыя:Пакалюбіцкі сельсавет
Катэгорыя:Населеныя пункты Гомельскага раёну
Чаплін (пасёлак)

**Ча́плін** — пасёлак у Гомельскім раёне Гомельскай вобласьці. Чаплін уваходзіць у склад Чарацянскага сельсавету. Насельніцтва 5 чал. (2004).

Знаходзіцца за 49 км на паўднёвы ўсход ад Гомелю і за 16 км ад чыгуначнай станцыі Краўцоўка на лініі Гомель — Чарнігаў, за 1,5 км ад дзяржаўнай мяжы з Украінай, каля аўтадарогі Гомель — Будзішча.

## Гісторыя
Заснаваны напачатку 1920-х рокаў перасяленцамі з суседніх вёсак на колішніх абшарніцкіх землях. У 1926 року ў пасёлку знаходзіўся паштовы пункт, уваходзіў у склад Пракопаўскага сельсавету Насовіцкага раёну Гомельскай акругі (да 26 ліпеня 1930 року), з 20 лютага 1938 року Гомельскай вобласьці.

У 1959 року ў складзе гаспадаркі «За Радзіму» з цэнтрам у вёсцы Чарацянка.

## Насельніцтва
* 1926 — 15 двароў, 103 жыхары.
* 1959 — 72 жыхары (паводле перапісу).
* 2004 — 3 двары, 5 жыхароў.

## Крыніцы

## Літаратура
* 

Катэгорыя:Чарацянскі сельсавет
Катэгорыя:Населеныя пункты Гомельскага раёну
Катэгорыя:Населеныя пункты, заснаваныя ў XX стагодзьдзі
Род Куратомі

**Кёсі Род Куратомі**&nbsp;— майстар баявых мастацтваў (Gosoku Ryu, Kubojutsu, Kendo, Hojutsu і інш.), прэзыдэнт International Karate Association, аўтар кнігі «Karate: The Mental Edge».

## Біяграфія
Нарадзіўся 12 лістапада 1962 году ў [Лос-Анджэлесе. Пачаў вывучаць [каратэ ва ўзросьце 12 гадоў. З 1981 яго настаўнікам зьяўляецца Сокэ Кубота Такаюкі. Кёсі Куратомі працуе інструктарам додзё Сокэ больш за 25 гадоў.

## Ступені
Кёсі Куратомі дасягнуў 7 дана ў стылі каратэ Gosoku Ryu і атрымаў тытул Kyoshi, што дазваляе яму быць пераемнікам Сокэ Кубота Такаюкі і адказным за працяг разьвіцьця, за навучаньне тэхніцы Сокэ, а таксама філязофіі International Karate Association у глябальным маштабе. Ён таксама мае вышэйшыя разрады&nbsp;— чорныя паясы ў Kobudo (зброя), Hojutsu (агнястрэльная зброя) і Kubota Jujitsu.

Кёсі Куратомі быў адным зь першых студэнтаў Сокэ, якія дасягнулі чорнага поясу ў разьдзелах са зброяй.

## Дасягненьні
Кёсі Куратомі зьяўляецца International Grand Champion у кумітэ (супэрцяжкая вага) і ката (са зброяй) у Millennium International Karate Association World Cup Karate Championship, які адбыўся 8—9 ліпеня 2000 году ў Лос-Анджэлесе, Каліфорнія, ЗША.

Шматразовы чэмпіён сьвету па каратэ Кёсі Куратомі заваяваў мноства тытулаў на працягу апошніх дзесяцігодзьдзяў і працягвае практыкаваць баявыя мастацтвы і навучаць у International Karate Association у штаб-кватэры (Лос-Анджэлес).

## Дзейнасьць
Кёсі Куратомі падарожнічае па ўсім сьвеце, навучае каратэ на сэмінарах, судзіць на турнірах. Ён таксама заядлы ўдзельнік маратонаў і за апошнія гады прыняў удзел у некалькіх маратонах. Па прафэсіі Кёсі Куратомі спэцыяліст па сыстэмным аналізе і працуе ў California based hospital. Ён пражывае ў Лос-Анджэлесе.

## Глядзіце таксама
* Сокэ Кубота Такаюкі
* Андрэй Сяргеевіч Вядзернікаў
* Людміла Вядзернікава
* Gosoku Ryu
* International Karate Association
* Куботан
* Black Belt
* Nisei Week
* Дзюкэндо
* Хацімакі

## Крыніцы

## Вонкавыя спасылкі
* https://web.archive.org/web/20100202211600/http://www.karatesensei.com/author.html

Катэгорыя:Нарадзіліся 12 лістапада
Катэгорыя:Нарадзіліся ў 1962 годзе
Катэгорыя:Нарадзіліся ў Лос-Анджэлесе
Катэгорыя:Майстры баявых мастацтваў
Катэгорыя:Каратэ
Катэгорыя:Майстры каратэ
Катэгорыя:Чэмпіёны сьвету
Вікі

**Ві́кі** ()&nbsp;— вэб-сайт, зьмест і структуру якога наведвальнікі маюць права зьмяняць самі і супольна пры дапамозе спрошчанае мовы абазначэньня ці WYSIWYG-рэдактара. Вікі-сайт зьмяшчае старонкі, зьмест якіх пераспасылаецца адна на другую. Найбольш вядомы вікі-сайт&nbsp;— Вікіпэдыя. Але нават у галіне гумару былі ўсталяваныя вікі як Uncyclopedia або Луркамор’е.

Вікі могуць стварацца з рознымі мэтамі: у якасьці месца для зацемак, для збору інфармацыі ў карпаратыўнай сетцы, ці дзеля стварэньня базы ведаў. У гэтых вікі рэдактары могуць выдаляць непрымальнае зьмесьціва (афтопік, ). Прыкладам гэтага кшталту вікі зьяўляецца Вікіпэдыя.

У той жа час, агульнатэматычныя вікі-сайты дазваляюць дадаваць зьмесьціва амаль любога кшталту і без інструкцыяў па сартыроўцы дададзенага.

## Гісторыя
Упершыню тэрмін «вікі» для апісаньня вэб-сайта быў выкарыстаны ў 1995 годзе Ўордам Канінгамам, распрацоўшчыкам першай вікі-сыстэмы *WikiWikiWeb*, «Портляндзкага сховішча ўзораў» праграмнага коду, створанай 25 сакавіка 1995 году, які запазычаў слова гавайскай мовы, якое азначае «хуткі». Канінгам першапачаткова апісаў вікі як «найпрасьцейшую анлайн-базу зьвестак, якая, магчыма, працуе». Пазьней гэтаму слову быў прыдуманы ангельскі бэкранім «*What I Know Is…*».

## Глядзіце таксама
* Канструктар сайтаў

## Крыніцы
370-я

**370-я**

Стагодзьдзі: ІII стагодзьдзе - IV стагодзьдзе - V стагодзьдзе

Дзесяцігодзьдзі: 
320-я
330-я
340-я
350-я
360-я
**370-я**
380-я
390-я
400-я
410-я
420-я


Гады: 
370, 371, 372, 373, 374, 375, 376, 377, 378, 379

----

## Асноўныя падзеі
* 

## Вонкавыя спасылкі
Цярэшкавіцкі сельсавет

**Цярэшкавіцкі сельсаве́т** — адміністрацыйна-тэрытарыяльная адзінка ў складзе Гомельскага раёну Гомельскай вобласьці. Адміністрацыйны цэнтар — вёска Цярэшкавічы.


Катэгорыя:Адміністрацыйна-тэрытарыяльны падзел Гомельскага раёну
Катэгорыя:Сельсаветы Беларусі
Новаялчанскі сельсавет

**Новаялча́нскі сельсавет** — адміністрацыйна-тэрытарыяльная адзінка ў складзе Брагінскага раёну Гомельскай вобласьці. Адміністрацыйны цэнтар — вёска Краснае.

## Гісторыя
26 верасьня 2006 году ў склад сельсавету перададзеныя ўсе населеныя пункты — Асарэвічы, Вяльле, Галкі — ліквідаванага Асарэвіцкага сельсавету.

20 жніўня 2008 году ліквідаваныя населеныя пункты Капоранскія Ляды, Людзьвіноў і Старыя Ляды.

29 студзеня 2010 году адміністрацыйны цэнтар сельсавету перанесены зь вёскі Новая Ёлча ў вёску Краснае.

## Крыніцы


Катэгорыя:Адміністрацыйна-тэрытарыяльны падзел Брагінскага раёну
Катэгорыя:Сельсаветы Беларусі
Мэт Грэйнінг

**Мэцью Абрам «Мэт» Грэйнінг** (альтэрнатыўнае вымаўленьне: *Гроўнінг*, ; нарадзіўся 15 лютага 1954 году) — амэрыканскі аніматар, сцэнарыст і прадусар. У 1977 годзе стварыў комікс «Жыцьцё ў пекле» (). Вядомы больш за ўсё за стварэньне мультсэрыялаў «Сымпсаны» і «Футурама».

У ЗША і іншых краінах (напрыклад, на постсавецкай прасторы) распаўсюджана вымаўленьне прозьвішча *Гроўнінг*. Тым ня менш, сам Мэт Грэйнінг запэўнівае, што яго прозьвішча рыфмуецца з ангельскім словам *complaining* ці *raining*.

## Крыніцы

Катэгорыя:Мультыплікатары ЗША
Катэгорыя:Сымпсаны
Чаплін

Назву **Чаплін** маюць:

* Чарлі Чаплін — ангельскі кінаактор, сцэнарыст, кампазытар і рэжысэр, унівэрсальны майстар кінэматографа, стваральнік аднаго з самых знакамітых вобразаў сусьветнага кіно — вобразу валацужкі Чарлі.

## Населеныя пункты
### [[Беларусь]]
* Гомельская вобласьць:
** Чаплін — пасёлак у Гомельскім раёне
** Чаплін — вёска ў Лоеўскім раёне

## Глядзіце таксама
* Чаплінка
Беларуская думка

**«Беларуская думка»** — грамадзка-палітычны і навукова-папулярны часопіс Адміністрацыі прэзыдэнта Рэспублікі Беларусь. Галоўны рэдактар — Аляксандр Самовіч (жнівень 2016 — лістапад 2017).

## Змест
Часопіс зьяўляецца навуковым выданьнем, рэкамэндаваным Найвышэйшай атэстацыйнай камісіяй Беларусі для публікацыі вынікаў дысэртацыйных дасьледаваньняў па наступных дысцыплінах: філязофія, гісторыя, палітыка, філялёгія, эканоміка, сацыялёгія.

Тэматыка артыкулаў, якія публікуюцца ў часопісе: палітыка, эканоміка, грамадзтва, навука і тэхналёгіі, адукацыя, культура, спорт.

## Гісторыя
Сваю гісторыю вядзе ад часопісаў «Вперед» (1922), «Весткі ЦК КП(б)Б» (1927), «Бальшавік Беларусі» (1927), «Коммунист Белоруссии» (1957).

У лістападзе 1991 г. зарэгістраваны як выданьне НДІ Мінэканомікі Рэспублікі Беларусь. Зь лістапада 1995 году выдаецца Адміністрацыяй прэзыдэнта Беларусі.

Сярод сталых аўтараў часопіса — Якаў Трашчанок, Эмануіл Іофэ і інш.

## Узнагароды
* 2009 год — пераможца V Нацыянальнага конкурса друкаваных сродкаў масавай інфармацыі «Залатая Літара» у намінацыі «Лепшы навуковы, навукова-папулярны часопіс».
* 2013 год — пераможца IX Нацыянальнага конкурса друкаваных сродкаў масавай інфармацыі «Залатая Літара» у намінацыі «Лепшыя матэрыялы навуковай, навукова-папулярнай тэматыкі».

## Крыніцы

## Вонкавыя спасылкі
* Афіцыйны сайт

Катэгорыя:Беларускія часопісы
Катэгорыя:Зьявіліся ў 1922 годзе
Катэгорыя:Часопісы на беларускай мове
Катэгорыя:Часопісы на расейскай мове
Катэгорыя:Часопісы СССР
Катэгорыя:Часопісы БССР
Пажар у Лёндане 1666 году

**Пажа́р 1666 го́ду ў Лё́ндане** (падзея, вядомая таксама пад назовам **Вялі́кі пажа́р** () — найбольш разбуральная катастрофа ў гісторыі Лёндану, выкліканая неасьцярожным абыходжаньнем чалавека з агнём.

## Гісторыя
Пажар пачаўся крыху за паўночы 2 верасьня ў доме Томаса Фарынора, пекара з Паддынг-лэйн, які забыўся спраўдзіць сваю печ перад сном. Выпадковая іскра патрапіла проста на дровы, ад якіх загарэўся цэлы дом. Лічыцца, што першай ахвярай пажару стала служанка Фарынора, якая не пасьпела (ці збаялася) перабрацца праз дах у суседняе жытло.

Дзякуючы сухому надвор’ю і ўсходняму ветру агонь паціху асягнуў усю цэнтральную частку Лёндану. Пажар у горадзе трываў чатыры дні (да вечара 5 верасьня), за якія спаленымі апынуліся больш за 13 000 будынкаў, сярод іх 87 прыходзкіх цэркваў, знакаміты Лёнданскі мост, сабор Сьв. Паўла, Каралеўская біржа і інш. У межах гарадзкога мура было зьнішчана 4/5 ўсёй забудовы. Ад стыхіі пацярпелі тысячы месьцічаў, што засталіся без усялякай маёмасьці і сродкаў для існаваньня. Разам з тым, колькасьць ахвяр, згодна афіцыйных зьвестак, не перакрочыла 6-8 чалавек.

Катэгорыя:Гісторыя Лёндану
OpenSolaris

**OpenSolaris** — UNIX-падобная свабодная апэрацыйная сыстэма фірмы Sun Microsystems на аснове Solaris з адкрытымі выточнымі кодамі. Працуе на сыстэмах, сумяшчальных з Sun: UltraSPARC, Fujitsu SPARC64, «Інтэл» x86 i x86 64, AMD64, PowerPC, ARM і IBM System z архітэктурах.

## Вэрсіі OpenSolaris
* OpenSolaris 2008.05
* OpenSolaris 2008.11
* OpenSolaris 2009.06 (падтрымка скончаная 1 чэрвеня 2014 г.)

## Дыстрыбутывы
* BeleniX
* Nexenta OS
* MilaX
* marTux
* StormOS
* Polaris
* OpenSolaris for System z

## Глядзіце таксама
* Solaris

## Вонкавыя спасылкі
* Старонка OpenSolaris

Катэгорыя:Свабодныя апэрацыйныя сыстэмы
Google Ads

**AdWords** — флагманскі рэклямны сэрвіс Google, празь які кампанія атрымлівае большую частку прыбытку. Агульны прыбытак ад рэклямы ў 2008 годзе склаў 21 мільярд даляраў. AdWords прапануе рэклямнае прасоўваньне з аплатай за клік (PPC), таргетынг (накіраваньне на адмысловую аўдыторыю) рознага кшталту. Таргетынг па месцазнаходжаньню (геатаргетынг) прапануецца на лякальным, нацыянальным і міжнародным узроўні. Тэкставы рэклямны блёк складаецца з аднаго радку з загалоўкам і двума радкамі з рэклямным тэкстам. Банэры прымаюцца ў стандартных разрозьненьнях.

## Click-to-Call
Да 2007 году прапанаваўся сэрвіс **Google Click-to-Call**. Гэты сэрвіс дазваляў праглядальнікам рэклямы патэлефанаваць непасрэдна рэклямадаўцы: чалавек уводзіў свой нумар тэлефону, Google тэлефанаваў па гэтаму нумару і зьядноўваў з рэклямадаўцай. За тэлефонныя размовы плаціў Google. Падобнай функцыяй падчас пошуку некалі валодаў і сэрвіс мапаў Google Maps.

## Крыніцы

Ads
Катэгорыя:Пошукавыя сыстэмы з аплатай за пстрыкі
Катэгорыя:Рэклямныя агенцыі
Катэгорыя:Электронная камэрцыя
Катэгорыя:Кампаніі, заснаваныя ў 2000 годзе
Google Reader

**Google Reader** — агрэгатар ад Google, які дазваляе чытаць RSS- і Atom-стужкі ў Сеціве. Сэрвіс пачаў працу 7 кастрычніка 2005 году як частка Google Labs. Значыка «beta» сайт пазбавіўся 17 верасьня 2007 году. Сэрвіс зачыніўся ў 2013 годзе.

## Патрабаваньні
Карыстаньне сэрвісам патрабуе ня толькі рахунку ў Google, але і карыстаньне адным з наступных браўзэраў падчас працы:
* Google Chrome
* Mozilla 1.7+
* Mozilla Firefox 1.0+
* Netscape Navigator 7.2+
* Opera 9.0+
* Safari 1.3+
* Internet Explorer 6+
* Wii Internet Channel

Таксама, сэрвіс патрабуе абавязковае працы JavaScript.
## Крыніцы

Катэгорыя:Гугл
Маньерызм

**Маньеры́зм** (ад італьянскага *maniera*, *манэра*) — заходнеэўрапейскі літаратурна-мастацкі стыль XVI — першае трэці XVII стст. Яму ўласьціва ўтрата рэнэсансавае гармоніі паміж цялесным і духоўным, прыродай і чалавекам. Некаторыя дасьледчыкі (асабліва літаратуразнаўцы) ня схільныя лічыць маньерызм самастойным стылем і разглядаюць у ім ранейшую фазу барока. Існуе і пашыранае тлумачэньне паняцьця «маньерызм», як выражэньне фарматворчага, «прэтэнцыёзнага» пачатку ў мастацтве на розных стадыях культурнага разьвіцьця — ад антычнасьці да сучаснасьці.

## Агульная характарыстыка стылю
Маньерызм зьявіўся ў Італіі, дзе важнейшымі цэнтрамі разьвіцьця стылю сталі Флярэнцыя, Мантуя, Рым, а затым атрымаў распаўсюджваньне ў Францыі ды іншых эўрапейскіх краінах.

Стыль быў збольшага спараджоны крызіснай зьявай у грамадзка-палітычным асяродзьдзі, уласьцівым для позьняга Адраджэньня зь яго сацыяльнай, маральнай і рэлігіёзнай няўстойлівасьцю; часам пачатковую фазу маньерызма зьвязваюць з разрабаваньнем Рыму ў 1527 годзе. Самае ж галоўнае, маньерызм у кідкай форме адлюстраваў істотную, падобную на выбух трансфармацыю мастацтва і літаратуры ад сярэднявечча да Новага часу.

## Маньерызм на Беларусі
Маньерыстычная культура Беларусі фармавалася на глебе папярэдніх стылістычных эпохаў готыкі і Рэнэсансу. Элементы маньерызму прасочваюцца ў беларускім мастацтве (як у выяўленчых відах, так і ў архітэктуры, дэкаратыўна-прыкладных творах) адносна кароткі час. Не маючы наўпроставай адэкватнасьці самому стылю, прыстасаваныя для новай вобразна-плястычнай сыстэмы, маньерыстычныя парасткі актыўна зьмешваліся з барочнай мастацкай стылістыкай, прыкладам якіх зьяўляюцца скульптуры «Марыя» і «Іаан Багаслоў» з касьцёла арханёла Міхаіла ў Наваградку (1617—1637), надмагільле Паўла Сапегі і яго жонак з францысканскага касьцёла Іаана Хрысьціцеля в. Гальшаны Гарадзенскай вобласьці (пасьля 1559 — пасьля 1635), абраз «Хрыстос Уседзяржыцель» (першая палова XVII ст.)

Адметнасьцю беларускага маньерызму зьяўляецца яго другі віток у сярэдзіне XVIII ст. у пэрыяд позьняга альбо віленскага барока, які атрымаў назву *псэўдаманьерызму*, стылістычны працэс якога вярнуўся да свайго пачатку ўжо на новым, якасным узроўні. Аднак псэўдаманьерыстычныя рысы не насілі ўсёабдымнага характару і не ахоплівалі поўнасьцю мастацкую практыку. Зыходзячы з мастацкіх працаў беларускіх мастацтвазнаўцаў можна адзначыць, што рысы псэўдаманьерызму былі ўласьцівыя болей культаваму мастацтву, чымся творам, арыентаваным на сьвецкія колы. Прыклады такіх рысаў можна заўважыць у абразах (працы манаграміста М.В.: «Мікола», «Пакроў», абодва — 1751), партрэтах (партрэт Януша Антонія Вішнявецкага, 1750-я гады) і ў плястыцы.

## Крыніцы

## Вонкавыя спасылкі

Катэгорыя:Мастацкія кірункі
Катэгорыя:Маньерызм
Уліковы запіс Гугла

**Уліковы запіс «Гугла»** — сыстэма кантролю рахунка карыстальніка, пры дапамозе якой можна карыстацца рознымі сэрвісамі амэрыканскай карпарацыі «Гугл», дзе патрэбная, ці рэкамэндаваная рэгістрацыя.

Рэгістрацыя аб’яднаная, таму карыстальнік з Gmail лёгка можа глядзець відэа пад тым жа логінам у YouTube, ці ствараць дакумэнты ў Google Docs. Рахунак можа быць створаны падчас стварэньня рахунку ў Gmail, ці, выкарыстаўшы іншы электронны паштовы адрас. Пасьля гэтага становяцца дасяжнымі розныя сэрвісы з абавязковай рэгістрацыяй. Наладкі рахунка зьяўляюцца адзінымі, але ў кожнага сэрвісу ёсьць свой, асабісты, набор наладак.

## Крыніцы

## Вонкавыя спасылкі
* Уліковыя запісы «Гугла» (вэрсія па-беларуску)

Катэгорыя:Гугл
Дзяніскавіцкі сельсавет

**Дзяні́скавіцкі сельсавет** — адміністрацыйна-тэрытарыяльная адзінка ў складзе Ганцавіцкага раёну Берасьцейскай вобласьці. Адміністрацыйны цэнтар — вёска Дзяніскавічы.

## Гісторыя
12 кастрычніка 1940 году створаны ў складзе Ганцавіцкага раёну Пінскай вобласьці. 25 сьнежня 1962 году раён скасаваны, сельсавет далучаны да Ляхавіцкага раёну. 30 ліпеня 1966 году сельсавет перададзены адноўленаму Ганцавіцкаму раёну.

## Літаратура
*  С. 219
*  С. 249


Катэгорыя:Адміністрацыйна-тэрытарыяльны падзел Ганцавіцкага раёну
Катэгорыя:Сельсаветы Беларусі
Катэгорыя:Сельсаветы, створаныя ў 1940 годзе
Google Labs

**Лябараторыя «Гугла»** () — вэб-каталёг новых распрацовак амэрыканскага прадпрыемства «Гугл» у розных галінах сваёй дзейнасьці: у пошуку, пошце, мапах.

З сэрвісу выходзяць «у сьвет» як асобныя функцыі для ўжо існых сэрвісаў, гэтак і цэльныя сэрвісы й праграмы, напрыклад, Gmail ці Каляндар Гугла. Акрамя гэтага, шмат праектаў знаходзілася цалкам, ці часткова, у імправізаванай лябараторыі: Хваля Гугла, Гутарка Гугла (дакладней, яго тэставая вэрсія).

## Крыніцы

Лябараторыя
Дзяніскавічы (Берасьцейская вобласьць)

**Дзяні́скавічы** — вёска ў Ганцавіцкім раёне Берасьцейскай вобласьці. Дзяніскавічы ўваходзяць у склад і зьяўляюцца цэнтрам Дзяніскавіцкага сельсавету.

## Насельніцтва
* 2010 год — 1223 чалавекі
* 1999 год — 1723 чалавекі

## Інфармацыя для турыстаў
### Страчаная спадчына
* Царква Сьвв. апп. Пятра й Паўла

## Крыніцы

## Вонкавыя спасылкі
* Дзяніскавічы на Radzima.org
* Прагноз надвор’я ў в. Дзяніскавічы
* Крызіс ударыў па шклатары і «кітай-вёсцы» // Радыё Свабода
* 

Катэгорыя:Дзяніскавіцкі сельсавет
Катэгорыя:Населеныя пункты Ганцавіцкага раёну
Лоўрэнс Стэрн

**Ло́ўрэнс Стэрн** () (24 лістапада 1713, Клёмнэл, Ірляндыя — 18 сакавіка 1768, Лёндан) — выбітны ангельскі пісьменьнік XVIII ст.

## Біяграфія і творчасьць
Вывучаў у Кэмбрыджы багаслоўе, доўга быў пастарам у вёсцы. Першы раман, напісаны Стэрнам «Жыцьцё і меркаваньні Трыстрама Шэндзі» (англ. *The life and opinions of Tristram Shandy*; Лёндан, 1759—1767), здабыў аўтару вялізарнейшую папулярнасьць; навізна яго манэры ўзбудзіла ўсеагульную ўвагу і Стэрн, калі пераехаў у Лёндан, стаў улюбёнцам вышэйшага лёнданскага грамадзтва. Гэты раман складаецца з шэрагу эпізодаў; увесь твор у цэлым прасякнуты арыгінальнай вучонасьцю і ўяўляе сабой хутчэй геніальныя бязладныя накіды, чымся мастацкі твор, складзены на вядомаму пляну. «Трыстрам Шэндзі» вытрымаў шмат выданьняў, быў перакладзены на шматлікія эўрапейскія мовы і па сваёй сутнасьці зьяўляецца крытыкай на ўсю традыцыю рамана эпохі Асьветніцтва.

### «Сэнтымэнтальныя падарожжы»
Болей зграбна напісаны раман «Сэнтымэнтальныя падарожжы па Францыі і Італіі» (англ. *Sentimental journey through France and Italy*; Лёндан, 1768), напісаны Стэрнам пасьля сапраўднага зьдзейсьненага ім падарожжа па пералічаных краінах. Гэтае сачыненьне, па якому атрымала сваю назву «сэнтымэнтальны» кірунак у літаратуры, уяўляе сабой адлюстраваньне любоўных прыгодаў падарожніка, якія чаргуюцца з выкладаньнем хвалюючых яго пачуцьцяў.

## Вонкавыя спасылкі

Катэгорыя:Ангельскія літаратары
Катэгорыя:Нарадзіліся ў 1713 годзе
Катэгорыя:Нарадзіліся 24 лістапада
Катэгорыя:Памерлі ў 1768 годзе
Катэгорыя:Памерлі 18 сакавіка
Эдмунд Спэнсэр

**Э́дмунд Спэ́нсэр** (;  1552 — 13 студзеня 1599, Лёндан) — ангельскі паэт, сучасьнік Шэксьпіра.

Дакладная дата нараджэньня невядомая. Сын суконшчыка. Атрымаў адукацыю ў Кэмбрыджы. Некаторы час працаваў сакратаром у розных вяльможаў. У 1579—1580 Спэнсэр служыў у ангельскім войску і ва ўзнагароду ў 1587 г. атрымаў ірляндзкі маёнтак, які дазволіў яму заняцца літаратурнай дзейнасьцю. Вядомыя творы: «Каралева фей» (1596, незавершаная алегорыя хрысьціянскіх дабрадзейнасьцяў), элегія «Дафнаіда» (1590), збор вершаў «Скаргі» (1591), паэмы «Праталяміён» (1596) і «Чатыры гімны» (1596). Стваральнік так званай спэнсэравае страфы, дзевяцірадкоўя, якім пазьней пісалі Байран, Шэлі і Кітс. Ірляндзкае паўстаньне 1598 году вымусіла яго пакінуць маёнтак і перабрацца ў Лёндан, дзе ён і памёр.

## Крыніцы

Катэгорыя:Брытанскія паэты і паэткі
Катэгорыя:Ангельскія паэты
WinRAR

**WinRAR** — файлавы архіватар для Windows з высокай ступеньню сьцісканьня, зьяўляецца адным зь лепшых архіватараў паводле адпаведнасьці ступені сьцісканьня да хуткасьці працы. Распаўсюджваецца паводле shareware-ліцэнзіі. Вэрсія для плятформы Pocket PC мае ліцэнзію Freeware.

## Асноўныя магчымасьці
* Стварэньне архіваў фарматаў RAR і ZIP.
* Распакоўка архіваў фарматаў CAB, ARJ, LZH, TAR, GZ, ACE, UUE, BZ2, JAR, ISO, 7z, Z.
* Магчымасьць шыфраваньня архіваў з выкарыстаньне альгарытму AES (Advanced Encryption Standard) з даўжынёй ключа ў 128 батаў, пры гэтым у якасьці ключа шыфраваньня выкарыстоўваецца хэш пароля з выкарыстаньнем альгарытма SHA-1.
* Магчымасьць работы з файламі памераў да 8,589 трлн (1012) гігабайтаў.
* Стварэньне непарыўных, шматтомных архіваў, а таксама архіваў, якія распакоўваюцца самастойна.
* Дадаваньне ў архівы дадатковай інфармацыі для аднаўленьня архіва ў выпадку яго пашкоджаньня, у тым ліку стварэньне адмысловых тамоў аднаўленьня, якія дазваляюць аднавіць шматтомны архіў пры пашкоджаньні частак з інфармацыяй.
* Поўная падтрымка сыстэма NTFS і імёнаў файлаў у Юнікодзе.
* Падтрымка каманднага радка.

## Глядзіце таксама
* RAR
* Сьцісканьне зьвестак
* 7-Zip
* WinZip

## Крыніцы

## Вонкавыя спасылкі
* Афіцыйны сайт WinRAR у Расеі
* Сайт архіватара WinRAR
* Сайт RARlab

Катэгорыя:Архіватары
Катэгорыя:Беларусіфікаваныя праграмы
Катэгорыя:Зьявіліся ў 1993 годзе
Мормаль

**Мо́рмаль** — вёска ў Жлобінскім раёне Гомельскай вобласьці, за 2 км на ўсход ад шашы . Мормаль уваходзіць у склад Дабрагашчанскага сельсавету.

## Транспарт
Станцыя на чыгуначнай лініі Жлобін — Шацілавічы.

## Вядомыя ўраджэнцы
Уладзімер Содаль - беларускі літаратуразнавец, краязнавец, тэлежурналіст.

## Крыніцы

## Вонкавыя спасылкі
* Прагноз надвор’я ў в. Мормаль

Катэгорыя:Дабрагашчанскі сельсавет
Катэгорыя:Населеныя пункты Жлобінскага раёну
Луцкі сельсавет

Назву **Лу́цкі [[сельсавет]]** маюць:

* Луцкі сельсавет — адміністрацыйна-тэрытарыяльная адзінка ў складзе Карэліцкага раёну Гарадзенскай вобласьці
* Луцкі сельсавет — адміністрацыйна-тэрытарыяльная адзінка ў складзе Жлобінскага раёну Гомельскай вобласьці

## Глядзіце таксама
* Луцкі
* Луцкі раён
Луцкі сельсавет (Жлобінскі раён)

**Луцкі сельсавет** — адміністрацыйна-тэрытарыяльная адзінка ў складзе Жлобінскага раёну Гомельскай вобласьці. Адміністрацыйны цэнтар — пасёлак Луцкі.


Катэгорыя:Адміністрацыйна-тэрытарыяльны падзел Жлобінскага раёну
Катэгорыя:Сельсаветы Беларусі
Львоў (футбольны клюб)

«**Львоў**» () — украінскі футбольны клюб з гораду Львоў. З 2018 году выступае ў Прэм’ер-лізе. У 2012—2016 гадах існаваў у выглядзе дзіцяча-юнацкай футбольнай школы, а ў сэзоне 2016—2017 гадах выступаў на аматарскім узроўні. 

## Гісторыя
У 1990-я гады існаваў муніцыпальны футбольны клюб «Львоў», які выступаў у першай лізе і які ў 2001 годзе перафармавалі ў «Карпаты-2». Заснаваны ў 2006 годзе «Львоў» ніяк акрамя назвы не зьвязаны з гэтым клюбам.

Новы клюб, пераствораны ў 2006 годзе пачаў удзельнічаць у чэмпіянаце Ўкраіны зь першай лігі (2006—2008), але ўжо пасьля другога сэзону выйшаў у толькі створаную тады Прэм’ер-лігу. Па выніках сэзону 2008—2009 заняў 15-ю прыступку, з-за чаго вярнуўся ў першую лігу. Наступны сэзон скончыў на 4-м месцы, здаўшы 2-ю пазыцыю ў апошніх турах.

Са сьнежня 2009 па красавік 2010 году трэнэрам клюбу быў былы настаўнік зборнай Летувы Альгімантас Любінскас.

У 2010—2012 гадах клюб перажываў фінансавыя праблемы, празь якія прыпыніў існаваньне на прафэсійным узроўні. У 2016 годзе пачалося аднаўленьне клюбу.

Сэзон 2017—2018 клюб правёў у другой лізе, пасьля чаго аб’яднаўся з ровенскім «Вэрэсам», зайняўшы яго мейсца у Прэм’ер-лізе («Вэрэс» адпаведна перанёсься ў другую лігу).

## Сэзоны
* 2006—2007, Першая ліга, 11-е месца
* 2007—2008, Першая ліга, 2-е месца (выхад у Прэм’ер-лігу)
* 2008—2009, Прэм’ер-ліга, 15-е месца (вылет у першую лігу)
* 2009—2010, Першая ліга, 4-е месца
* 2010—2011, Першая ліга, 5-е месца
* 2011—2012, Першая ліга, 18-е месца (прыпыніў існаваньне)
* 2017—2018, Другая ліга, 5-е месца (група А)

## Крыніцы

## Вонкавыя спасылкі
* Афіцыйная старонка
* Афіцыйная старонка ПФЛ Украіны

Катэгорыя:Спорт у Львове
Дабрагошча

Назву **Дабраго́шча** маюць:

## Населеныя пункты
### [[Беларусь]]
* Гомельская вобласьць:
** Дабрагошча — пасёлак у Брагінскім раёне
** Дабрагошча — вёска ў Жлобінскім раёне
Дабрагошча (Жлобінскі раён)

**Дабраго́шча** — вёска ў Жлобінскім раёне Гомельскай вобласьці, за 5 км на паўднёвы ўсход ад чыгуначнай станцыі Яшчыцы. Дабрагошча ўваходзіць у склад і зьяўляецца цэнтрам Дабрагашчанскага сельсавету.

## Крыніцы

## Вонкавыя спасылкі
* Прагноз надвор’я ў в. Дабрагошча

Катэгорыя:Дабрагашчанскі сельсавет
Катэгорыя:Населеныя пункты Жлобінскага раёну
Шарпілаўскі сельсавет

**Шарпі́лаўскі сельсаве́т** — адміністрацыйна-тэрытарыяльная адзінка ў складзе Гомельскага раёну Гомельскай вобласьці.  Адміністрацыйны цэнтар — вёска Шарпілаўка.

## Гісторыя
Рашэньнем Гомельскага абласнога Савету дэпутатаў ад 26 верасьня 2006 году №295 («Аб зьмяненьні адміністрацыйна-тэрытарыяльнага складу раёнаў Гомельскай вобласьці»), да Шарпілаўскага сельсавету была далучаная вёска Новыя Дзятлавічы, якая ўваходзіла ў склад ліквідаванага Дзятлавіцкага сельсавету.

## Крыніцы


Катэгорыя:Адміністрацыйна-тэрытарыяльны падзел Гомельскага раёну
Катэгорыя:Сельсаветы Беларусі
Забалоцкі сельсавет (Буда-Кашалёўскі раён)

**Забало́цкі сельсавет** — былая адміністрацыйна-тэрытарыяльная адзінка ў складзе Буда-Кашалёўскага раёну Гомельскай вобласьці. Адміністрацыйным цэнтрам была вёска Забалоцьце.

Катэгорыя:Былыя сельсаветы Буда-Кашалёўскага раёну
Шарпілаўка

Назву **Шарпі́лаўка** маюць:

## Населеныя пункты
### [[Беларусь]]
* Гомельская вобласьць:
** Шарпілаўка — вёска ў Гомельскім раёне

* Менская вобласьць:
** Шарпілаўка — вёска ў Крупскім раёне
Холмецкі сельсавет

**Хо́лмецкі сельсавет** — адміністрацыйна-тэрытарыяльная адзінка ў складзе Рэчыцкага раёну Гомельскай вобласьці. Адміністрацыйны цэнтар — вёска Холмеч.

## Гісторыя
26 верасьня 2006 году ў склад сельсавету перададзеныя ўсе населеныя пункты — Артукі, Барбары, Вазьнясенск, Вятхінь, Краснапольле, Кружок, Ляхавец, Надзьвін, Пракісель, Рэлькі, Церабееўка — ліквідаванага Артукоўскага сельсавету.

## Крыніцы


Катэгорыя:Адміністрацыйна-тэрытарыяльны падзел Рэчыцкага раёну
Катэгорыя:Сельсаветы Беларусі
Юры Хадыка

**Юры Віктаравіч Хадыка** (23 чэрвеня 1938, Менск — 11 верасьня 2016, Дэнвэр,ЗША) — беларускі фізык і грамадзка-культурны дзеяч. Доктар фізыка-матэматычных навук (1976), прафэсар (1976).

У 1945 пайшоў ў мужчынскую Чыгуначную школу № 60 у Менску, якую скончыў з залатым мэдалём. Спачатку жыў у Беластоку, дзе працаваў бацька. У 1960 скончыў фізычны факультэт БДУ. Ад 1960 году працаваў у інстытуце фізыкі АН БССР, малодшы, старэйшы навуковы супрацоўнік, кіраўнік групы, загаднік лябараторыі. Увосень 1969 арганізаваў у АН БССР сэмінар па вывучэньні старажытнабеларускага мастацтва, браў удзел у зборы матэрыялаў (экспэдыцыі) і напісаньні «Зводу помнікаў гісторыі і культуры Беларусі». У 1975 узначаліў сэкцыю аптычна-электронных сродкаў выведкі ў камісіі АН СССР па распрацоўцы прагнозу разьвіцьця ўзбраеньняў на 15 рокаў. У 1976 абараніў доктарскую дысэртацыю па тэме «Аптычныя характарыстыкі факелаў балістычных ракет». У 1979 адкрыў пры АН БССР Музэй старажытнабеларускай культуры.

З 1988 намесьнік старшыні Беларускага Народнага Фронту (да сьнежня 2007). У 1996—2000 уваходзіў у назіральную раду Беларускага Хэльсінскага камітэту. У 1997 прызначаны прарэктарам Народнага ўнівэрсытэту — найбольш буйной праграмы Грамадзкага навукова-аналітычнага цэнтру «Беларуская пэрспэктыва» і рэдактарам бюлетэня Народнага ўнівэрсытэту. З 1998 чалец рэдакцыйнай рады часопіса «Адкрытае грамадзтва». Старшыня аргкамітэту Кангрэсу дэмакратычных сілаў ад 2000 да 2005 году. Намесьнік старшыні назіральнага савету Незалежнага інстытуту сацыяльна-эканамічных і палітычных дасьледаваньняў (НІСЭПД).

Аўтар каля 150 навуковых працаў па фізыцы, каля 200 навукова-тэхнічных справаздачаў і амаль 40 публікацыяў па гісторыі беларускага мастацтва.

Апошнія гады жыў у сына ў штаце Каларада (ЗША). Памёр у Дэнвэры. Пахаваны ў Мінску.

У шлюбе меў двух сыноў і трох унукаў.

Прах пахавалі на саракавы дзень пасьля сьмерці, 20 кастрычніка 2016 году на Чыжоўскіх могілках у Менску побач з жонкай.

## Крыніцы

## Літаратура
* Аляксандр Тамковіч. Юры Хадыка — Легенда Адраджэння // «Новы час» № 4 (88) 4—10 лютага 2008 г. С. 4.
* Хадыка падманвае свае гады // Народная Воля №97—98, 2.07.2008

## Вонкавыя спасылкі
* Ігар Карней. Адзін дзень палітвязьня Юрыя Хадыкі // Радыё Свабода, 21.06.2008

Катэгорыя:Нарадзіліся ў Менску
Катэгорыя:Выпускнікі Беларускага дзяржаўнага ўнівэрсытэту
Катэгорыя:Беларускія фізыкі
Катэгорыя:Палітыкі Рэспублікі Беларусь
Катэгорыя:Сябры Партыі Беларускага народнага фронту
Катэгорыя:Дактары фізыка-матэматычных навук
379

## Падзеі
* 

## Нараджэньні
* Гундэрык, кароль вандалаў

## Сьмерці
* 

## Вонкавыя спасылкі
378

## Падзеі
* 9 жніўня — вэстготы перамаглі рымскае войска, імпэратар Аленс быў забіты
* Тэадорык І стаў імпэратарам Усходняй Рымскай імпэрыі пасьля сьмерці імпэратара Аленса

## Нараджэньні
* 

## Сьмерці
* 

## Вонкавыя спасылкі